יחסי ישראל–ניואה

יחסי ישראל–ניואה הם היחסים הדיפלומטיים בין מדינת ישראל לניואה. היחסים כוננו ב-1 באוגוסט 2023.

סקירה כללית
ניואה אמנם אינה חברה באו"ם, אך משתתפת במגוון רחב של ארגונים בינלאומיים, בעיקר באזור אסיה והאוקיינוס השקט. היא גם מקיימת יחסים דיפלומטיים עם כ-20 מדינות, בהן סין, יפן, אוסטרליה, הודו, הפיליפינים וצ'ילה. המדינה הזעירה כבר הביעה תמיכה בישראל בכמה פורומים בינלאומיים, כולל תמיכה בצירוף ישראל ל-ADB, בנק הפיתוח המרכזי של אסיה .

ב-1 באוגוסט 2023 הוכרז כינון יחסים דיפלומטיים בין ישראל למדינת האי, ניואה. שגריר ישראל בניו זילנד רן יעקובי, השליח הרשמי הראשון מטעם ישראל לניואה הגיע למדינה לרגל קבלת פנים לכבוד 75 שנה לישראל, במהלכה הוכרז על כינון היחסים בין שתי המדינות. כינון היחסים הושג כחלק ממאמציה של ישראל לחזק את הקשרים עם מדינות הפאסיפיק.

טקס החתימה נערך בין רן יעקובי וראש ממשלת ניואה, דלטון טגלאגי בבירת המקום, אלופי.

קישורים חיצוניים 

 

 

יחסי ישראל–ניו זילנד
ניואה